Bejaardes in vrieskas: Polisie maak deurbraak | Maroela Media
Bejaardes in vrieskas: Polisie maak deurbraak
Die polisie het ŉ deurbraak gemaak in die moordsaak op Rudolph (Koffie) en Elma van Heerden van Belfast.
Die egpaar is verlede week dood aangetref in ŉ vrieskas in hul huis. Snr.supt. Isaac Mahamba, metropolisie-woordvoerder, het gesê ‘n beampte van die Tshwane-metropolisie het Saterdag ŉ 18-jarige man in hegtenis geneem wat moontlik met die moord verbind word.
“Die man is in Mamelodi in hegtenis geneem. Hy was in besit van die egpaar se pistool wat tydens hul moord gesteel is,” het Mahamba gesê. Die metropolisie se hulp is ingeroep na ŉ voertuigopsporingsmaatskappy ŉ kaping aangemeld het. “Die man is in hegtenis geneem ná ŉ oor-en-weer-skietery met die metropolisie. Hy het by die polisiestasie skuld erken aan die Belfast-moorde en die vuurwapen is positief verbind aan die Van Heerden-egpaar,” het hy gesê.
Die verdagte moet binnekort in die hof verskyn op aanklagte van huisroof en moord.
bejaarde Belfast moord polisie Van Heerden
Vermiste sakeman: Twee met saak verbind
Brits-tiener: Twee vas ná skietery
Marilé van Wyk · 6 jaar gelede
My ouma se naam is Elma nie Elna nie!!
Nico Strydom · 6 jaar gelede
Jammer daaroor, dit is ‘n tikfout wat deurgeglip het. Dit is reggestel. Jammer oor jou verlies.